Fernando Alonso 'piekfyn' ná operasie | Netwerk24
Arsenal-spelers 'in opstand' teen Arteta
Mikel Arteta, afrigter van die Engelse Premierliga-sokkerklub Arsenal, het 'n muitery van sy spelers op hande.
Uiteet, vlieg bly dalk aikôna, selfs ná Covid
Fernando Alonso 'piekfyn' ná operasie
03 Maart 2021 09:32
Fernando Alonso is piekfyn ná 'n operasie aan sy kaak. Foto: Getty Images
Dié versekering oor die 39-jarige Alonso, 'n tweemalige wêreldkampioen, kom van Laurent Rossi, spanbaas van Alpine.
Alonso het sy kakebeen gebreek toe hy onlangs in 'n ongeluk met sy fiets in Switserland betrokke was. Ná 'n afwesigheid van twee jaar beoog die Spanjaard om vanjaar tot Formule Een terug te keer.
"Dit gaan baie goed met Fernando," het Rossi op die aanlyn bekendstelling van die span se nuwe motor aan verslaggewers gesê.
"Hy was in 'n ernstige ongeluk betrokke. Fernando is egter heeltemal fiks en beweeglik. Ons is self verbaas dat hy so vinnig herstel het.
"Hy het omtrent net ná die ongeluk vir ons gesê dat hy in Bahrain (vir die voorseisoense toetsing) sal wees – iets wat sy dokters ook bevestig het."
Formule Een se enigste voorseisoense toetsing is van 12 tot 14 Maart, en die seisoen se eerste wedren sal op 28 Maart in Bahrain beslis word.
Alpine se nuwe spandirekteur, Davide Brivio, het gesê Alonso het groot ambisies en is oorgehaal om ná twee jaar na die sport terug te keer.
"Ek kom dit agter as ek met hom gesels, ook as jy sien hoe hard hy werk om terug te keer en ook hoe groot sy begeerte daarvoor is.
"Hy is nogal veeleisend, maar dit is waarvan ek hou. Ons het die tipe jaer nodig wat gretig is om alles in te sit." – Reuters